Graeme Smith is 'n held – praag.co.za
Graeme Smith is 'n held
Graeme Smith het met die toetsoorwinning oor Engeland reggekry wat nog geen nasionale krieketkaptein kon doen sedert die hertoetrede na isolasie nie. Hy het in sy tyd as kaptein van die Proteas al onder hewige kritiek deurgeloop, veral onder oudspelers soos Kepler Wessels en Fanie de Villiers.
Met die reeks oorwinning wys hy dat die meeste van hierdie kritiek ongegrond is. Graeme Smith is die belangrikste en beste speler in die nasionale krieketspan. Alles in die span draai rondom hom. As Greame Smith die dag op alle silinders vuur wen die span gewoonlik. Ongelukkig val die span gewoonlik plat as hy nie goed voel nie.
Graeme spog met 'n toetskolfgemiddeld van 49.69 en is twaalfde op die wêreldranlys van toetskolwers. Sy eendaggemiddeld is 41.11 en hy is tans die topgekeurde speler op die wêreldranglys. As hy so aangaan behoort hy die beste Proteakaptein van alle tye te word.